গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
প্রথম দিওদোতোস সোতের
সেলেউকিদ সম্রাট দ্বিতীয় আন্তিওখোস থেওসের মৃত্যুর পর এই সাম্রাজ্যের অধীনস্থ ব্যাক্ট্রিয়া অঞ্চলের সত্রপ প্রথম দিওদোতোস সোতের নিজেকে ২৫৫ খ্রিস্টপূর্বাব্দে রাজা ঘোষণা করেন। দ্বিতীয় আন্তিওখোস থেওস ও তাঁর পত্নী প্রথম লাওদিসের কন্যাকে প্রথম দিওদোতোস সোতের বিবাহ করেন। এই নতুন রাজ্য নগরকেন্দ্রিক এবং প্রাচ্যের অন্যতম ধনী রাজ্য হিসেবে গণ্য হত। এই নবগঠিত শক্তিশালী রাজ্যটি পূর্ব ও পশ্চিম উভয়দিকেই বিস্তার শুরু করে।